### Resume

Halvårsopfølgning for brugen af kombineret og fleksibel udlejning i [adresse] samt fleksibel udlejning i [adresse] og [adresse], [adresse].

I følge udlejningsaftalerne mellem [adresse] og Vejle Kommune giver AAB Vejle hvert halve år en status på brugen af udlejningsværktøjerne i boligforeningen. Hermed følger orienteringen for anvendelse af udlejningsredskaberne for første og andet kvartal 2022, der danner grundlag for den løbende opfølgning på effekten af anvendelsen af udlejningsredskaber.

### Sagsfremstilling

Baggrund

Anvendelsen af fleksibel udlejning er obligatorisk i hårde ghettoområder (jf. § 60, stk. 4 i almenboligloven), og Teknisk Udvalg godkendte den 14. august 2018 i pkt. 198 fleksibel udlejning i [adresse] (se bilag).

For en ændring af beboersammensætningen i afdelingen godkendte byrådet den 27. februar 2019 i pkt. 50 brugen af kombineret udlejning i [adresse] (se bilag).

For at sikre den fortsatte positive udvikling i beboersammensætningen i [adresse], godkendte Teknisk Udvalg den 22. januar 2021 i pkt. 33 og senest den 18. januar 2022 i pkt. 19 at forlænge aftalen om kombineret udlejning til udgangen af 2021, selvom [adresse] er taget af regeringens ghettoliste. (se bilag).

For at bibeholde den gode udvikling i [adresse], godkendte Teknisk Udvalg den 2. oktober 2018 i pkt. 242 anvendelsen af fleksibel udlejning i Løget (afd. 41 og 42) (se bilag).

I 2021 blev [adresse] kategoriseret som et Forebyggelsesområde, hvor det er obligatorisk at benytte de fleksible udlejningsregler. Teknisk Udvalg vedtog den 18. januar 2022 i pkt. nr. 20 fleksibel udlejning i [adresse] (se bilag).

Kombineret udlejning - AAB Vejle, afd. 29, [adresse]:

![](data:image/png;base64...)

Figur 1: Faktaboks om kombineret udlejning.

![](data:image/png;base64...)

Figur 2: Tabel over kombineret udlejning

[adresse] oplyser, at der både i 1. og 2. kvartal har været 1 afvist ansøger, men at ingen af disse afvisninger har været omfattet af den kommunale anvisningspligt. AAB Vejle oplyser, at der har været 5 lejemål med lejetab i perioden.

Opsummering af de bevillingsmæssige konsekvenser

Byrådet godkendte den 27. februar 2019 i pkt. 50 de bevillingsmæssige konsekvenser for kombineret udlejning i [adresse] (se bilag).

I sagen fremgår det, at der er reserveret kr. 100.000 om året i 2019 og 2020. Beløbet overføres løbende til Arbejdsmarkedsudvalget efter anmodning.

Der henstod ved udgangen af 2021 kr. 200.000 på den centrale reservepulje, som er overført til 2022.

I samme sag blev der godkendt en tillægsbevilling på 75.000 kr. i årene 2019 til 2021 til tomgangsleje, der kan opstå ved kombineret udlejning i [adresse]. Beløbet er givet som en pulje, der tilbageføres ved overførselssag i 2021, såfremt det ikke anvendes.

Arbejdsmarkedsudvalget har i 2022 afholdt udgifter for kr. 22.980 kr. til kombineret udleje i første halvår 2022.

Der henstår ved udgangen af 2. kvartal kr. 177.020.

Udgifter forbundet med forlængelse af aftalen om kombineret udlejning i [adresse] til den 31. december 2022 er finansieret inden for tillægsbevillingen.

Overførsel til arbejdsmarkedsudvalget sker efter anmodning i forbindelse med regnskabsafslutningen for året 2022.

Fleksibel udlejning - AAB Vejle, [adresse], afd. 29 og Løget Høj, afd. 41 og 42 samt [adresse]:

![](data:image/png;base64...)

Figur 3: Faktaboks om fleksibel udlejning.

![](data:image/png;base64...)
Figur 4: faktaboks om fleksibel udlejning.

[adresse] oplyser, at for afdeling 41 Løget By viser tallene, af afdelingen, efter et stort fald i udnyttelsesprocenten i sidste halvår af 2021, er tilbage på nogenlunde normalt niveau omkring 25% i udnyttelsesprocent, hvilket AAB Vejle anser for at være tilfredsstillende.

Yderligere oplyser AAB Vejle, at for afdeling 29 [adresse] gælder, at afdelingen er ved at finde et fast niveau hvor anvendelse af de fleksible udlejningsregler ligger mellem 13%- 25% set over de sidste 3 indberetningsperioder. Dog er antallet af flytninger (26) lidt under tallet fra sidste opgørelse (29) og at dette er endnu et skridt i den rigtige retning for afdelingen.

Der er ikke noget sammenligningsgrundlag for [adresse] da det er første gang de bliver registreret.

Arbejdsmarkedsudvalget bliver tilsvarende orienteret om halvårsopfølgningen på deres møde den 8. september 2022.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.